Мара Белчева
През граните на тъжните маслини…

chitanka.info

През граните на тъжните маслини

надникват кротко тихите очи

на късна вечер. Бързо татък мине

самотен скитник. Шум и неразбрани

се чуват думи в дрезгавия кът.

Отвъд, една след друга замечтани,

потъват двойки по извитий път,

в дрезгавината що се губи татък…

И сенките свети на вечерта

са пълни с дъх таинственен и сладък —

за обич сякаш буди ги мечта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.